එංගලන්තය, කැනඩාව ඇතුළු රටවල් කිහිපයක සිට පුද්ගලයන් තිහකට වැඩි පිරිසක් ඉකුත් මාස දෙක තුළ මුලතිව් දිස්ත්‍රික්කයේ ප්‍රදේශ කිහිපයකට පැමිණි බව 68 වන සේනාංකාධිපති මේජර් ජනරාල් කේ. ජේ. විජේතිලක මහතා ‘දිනමිණ’ට පැවැසීය.මේ පිරිස පැමිණ තමන්ගේ මුල් පදිංචි ස්ථාන සහ ඉඩම් පිළිබඳ විමසිලිමත් වී ඒවායේ නව නිවාස තැනීමට පියවර ගන්නා බව තමන් සමඟ ප්‍රකාශ කර සිටි බවද විජේතිලක මහතා පැවැසීය.වසර තිහක කොටි ත්‍රස්තවාදය මේ තරම් කෙටි කාලයකින් නිමා කිරීම පිළිබඳව ද තමන් ජනාධිපති මහින්ද රාජපක්ෂ මහතාට සහ ත්‍රිවිධ හමුදාවට ප්‍රශංසා කරන බවද මේ පිරිස පවසා තිබේ.යළි පදිංචි කිරීම මේ තරම් වේගයෙන් සිදු කිරීම පිළිබඳව රජයට ස්තුති කළ මොවුන් ශ්‍රී ලංකාව පිළිබඳ ජාත්‍යන්තරයේ පවතින වැරදි ප්‍රතිරූපය පිළිබඳ පුදුමයට පත්වී සිටිති..